CELEX: 62015TN0631
Language: da
Date: 2015-11-11 00:00:00
Title: Sag T-631/15: Sag anlagt den 11. november 2015 — Stena Line Scandinavia mod Kommissionen

15.2.2016   
            
            
               DA
            
            
               Den Europæiske Unions Tidende
            
            
               C 59/22
            
         Sag anlagt den 11. november 2015 — Stena Line Scandinavia mod Kommissionen
   (Sag T-631/15)
   (2016/C 059/25)
   Processprog: engelsk
   
      Parter
   
   
      Sagsøger: Stena Line Scandinavia AB (Göteborg, Sverige) (ved solicitor P. Alexiadis og advokat L. Sandberg-Mørch)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Domstolen antager søgsmålet til realitetsbehandling, og der gives sagsøgeren medhold.
            
         
               —
            
            
               Europa-Kommissionens afgørelse af 23. juli 2015 om Statsstøtte SA.39078 (2014/N) — Danmark vedrørende finansiering af den faste forbindelse over Femern Bælt annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fire anbringender.
   
               1.
            
            
               Første anbringende, hvorved det gøres gældende, at Kommissionen begik en fejl, da den fastslog, at den finansiering, der blev ydet Femern A/S til de danske jernbanelandanlæg, ikke udgør statsstøtte som omhandlet i artikel 107, stk. 1, TEUF.
            
         
               2.
            
            
               Andet anbringende, hvorved det gøres gældende, at Kommissionen begik en fejl, da den fandt, at de støtteforanstaltninger, der ydes til Femern A/S for den faste forbindelse, er forenelige med det indre marked i henhold til artikel 107, stk. 3, litra b), TEUF. Kommissionen begik en retlig fejl og anlagde et åbenbart urigtigt skøn, da den fastslog, at den faste forbindelse over Femern Bælt var af fælleseuropæisk interesse, og da den fandt, at støtten var nødvendig og forholdsmæssig. Kommissionen begik også en retlig fejl og anlagde et åbenbart urigtigt skøn vedrørende forebyggelsen af urimelige konkurrencefordrejninger og afvejningstesten og vedrørende udbetalingen af statsgarantierne.
            
         
               3.
            
            
               Tredje anbringende, hvorved det gøres gældende, at Kommissionen tilsidesatte sin forpligtelse til at indlede den formelle undersøgelsesprocedure. Sagsøgeren har gjort gældende, at der foreligger beviser for alvorlige vanskeligheder vedrørende varigheden af og omstændighederne omkring den foreløbige undersøgelsesprocedure. Sagsøgeren har endvidere gjort gældende, at der foreligger en utilstrækkelig og ufuldstændig analyse af den finansiering, der ydes Femern A/S til de danske jernbanelandanlæg, af den fælleseuropæiske interesse i den faste forbindelse over Femern Bælt, af nødvendigheden og forholdsmæssigheden af støtten og af forebyggelsen af urimelige konkurrencefordrejninger og afvejningstesten.
            
         
               4.
            
            
               Fjerde anbringende, hvorved det gøres gældende, at Kommissionen har tilsidesat sin begrundelsespligt. Kommissionen har undladt at give en begrundelse i forbindelse med de danske jernbanelandanlæg, i forbindelse med den fælleseuropæiske interesse i den faste forbindelse over Femern Bælt, i forbindelse med nødvendigheden og forholdsmæssigheden af støtten og i forbindelse med forebyggelsen af urimelige konkurrencefordrejninger og afvejningstesten.